Θεσσαλονίκη, 7 Απριλίου 2025

Αρ.πρωτ. 379/07.04.2025

**Προκήρυξη υποτροφίας για μαθητή του Νομού Κοζάνης**

**στο ΕΠΑ.Λ. της ΑΜΕΡΙΚΑΝΙΚΗΣ ΓΕΩΡΓΙΚΗΣ ΣΧΟΛΗΣ**

Μία [πλήρη υποτροφία προκηρύσσει η Αμερικανική Γεωργική Σχολή για φοίτηση στο Επαγγελματικό Λύκειο](https://afs.edu.gr/wp-content/uploads/2025/04/%CE%A0%CE%A1%CE%9F%CE%9A%CE%97%CE%A1%CE%A5%CE%9E%CE%97-%CE%A5%CE%A0%CE%9F%CE%A4%CE%A1%CE%9F%CE%A6%CE%99%CE%91%CE%A3-KOZANH.pdf) της. Καλύπτει το συνολικό κόστος των διδάκτρων, διαμονής και σίτισης και αφορά **αποκλειστικά μαθητή από τον νομό Κοζάνης.** Η υποτροφία καλύπτει και τα τρία έτη φοίτησης (2025-2026, 2026-2027 και 2027-2028). Οι επικρατέστεροι υποψήφιοι θα κληθούν με τους γονείς τους σε προσωπική συνέντευξη με την Επιτροπή Υποτροφιών του ΕΠΑ.Λ.. Κύριος στόχος είναι να δοθεί η δυνατότητα στα μέλη της επιτροπής να διερευνήσουν περαιτέρω στοιχεία της προσωπικότητας, των προοπτικών και της καταλληλότητας των υποψηφίων. **Προθεσμία υποβολής αίτησης και δικαιολογητικών έως την Κυριακή 11 Μαΐου.**

Περισσότερες πληροφορίες [ΕΔΩ](https://afs.edu.gr/wp-content/uploads/2025/04/%CE%A0%CE%A1%CE%9F%CE%9A%CE%97%CE%A1%CE%A5%CE%9E%CE%97-%CE%A5%CE%A0%CE%9F%CE%A4%CE%A1%CE%9F%CE%A6%CE%99%CE%91%CE%A3-KOZANH.pdf)

**INFO**

Το **Επαγγελματικό Λύκειο** της Αμερικανικής Γεωργικής Σχολής συνδυάζει την παροχή γενικής εκπαίδευσης υψηλού επιπέδου και ταυτόχρονα προσφέρει επαγγελματικές γνώσεις και δεξιότητες στον τομέα της Γεωπονίας, των Τροφίμων και του Περιβάλλοντος. Το πρόγραμμα σπουδών χωρίζεται σε δύο ζώνες, την πρωινή και την απογευματινή. Η πρόσθετη απογευματινή «πρακτική άσκηση» είναι μοναδικό σε όλη τη χώρα πρόγραμμα βιωματικής μάθησης. Σκοπός του είναι να εμπλουτίσει την εκπαίδευση του πρωινού ακαδημαϊκού προγράμματος.